open-index/open-wikipedia-markdown huggingface dataset:
Hermann Pünder

**Hermann Josef Maria Ernst Pünder** (1888–1976) var en tysk forvaltningsjurist, embetsmann og politiker (Deutsche Zentrumspartei). Han ble statssekretær og leder av rikskanslerens kontor under rikskanslerne Wilhelm Marx (Zentrum), Hermann Müller (SPD) og Heinrich Brüning (Zentrum).

Etter Hitlers maktovertakelse ble han 1. juli 1933 avsatt og erstattet med en politisk motstander. I tiden som fulgte frem til andre verdenskrig drev han en liten bondegård ved Münster.

Under andre verdenskrig tjenestegjorde han som kaptein og major ved Münster. Der traff han ved to anledninger motstandsmannen Carl Goerdeler, og ble gjennom ham involvert i motstandsbevegelsen i Tyskland. Etter kuppforsøket 20. juli 1944 ble han anklaget for høyforræderi og utvist fra både embetsstanden og Wehrmacht. Etter tortur og opphold i flere konsentrasjonsleire, ble han utvist til Sør-Tyrol. 

Etter avslutningen av andre verdenskrig i 1945, gikk han inn i Christlich Demokratische Union. Han var medlem av Forbundsdagen fra 1949 til 1957. Fra november 1945 til mai 1948 var han overborgermester av Köln, oppnevnt av militærregjeringen for britisk sektor (Control Commission for Germany (British Element)). 

I 1947 ble han styreleder (Vorsitzender des Verwaltungsrates) for Wirtschaftsrat des Vereinigten Wirtschaftsgebietes. Han bidro vesentlig i forberedelsene til etableringen av Forbundsrepublikken Tyskland i 1949.
## Referanser

## Eksterne lenker
*
FA-cupfinalen 2025 (kvinner)

**FA-Cupfinalen 2025** var den 55. finalen i kvinnenes FA-Cup, den jeveste cupturneringen for fotball i England for kvinner. Kampen var den 31. finalen som ble arrangert av det engelske fotballforbundet. 

Finalen ble spilt mellom Chelsea og Manchester United, 18. mai 2024 på Wembley Stadion. Manchester United var i finalen for tredje år på rad og regjerende mestre. Chelsea vant kampen 3–0, og sikret med det sin sjette FA-cuptittel.

## Kamp

**Notat**

## Referanser
Sankt Peter-Ording

**Sankt Peter-Ording** er en kommune i Kreis Nordfriesland i den tyske delstaten Schleswig-Holstein.

Kommunen ligger sørvest på halvøya Eiderstedt. Vest for kommunegrensen ligger Schleswig-Holsteinisches Wattenmeer nasjonalpark. Kommunen har fire bosetninger – Böhl, Bad, Dorf og Ording. Disse ligger som en ''Straßendorf'' sør for Tümlauer Bucht. 

Den 12 kilometer lange sandstranden med dens karakteristiske pælebygninger og sanddyner er et populært utfluktsmål for turister. Området er dessuten kjent for dets jodrike luft og helsefasiliteter.

## Historie
Stedet ble først nevnt i 1373, men eksisterte allerede i vikingtiden. Store deler av byen ble etter hvert ødelagt av sandflukt og flom. Den nybygde landsbyen ble senere oppkalt etter sognekirken Sankt Peter. I dansketiden bestod Sankt Peter-Ording av to sogn med hver sin kirke: Ording og Ulstrup.

I motsetning til andre kystbyer var det ikke mange fiskere i Ulstrup og Ording sogn på grunn av vandredynene og sandflukten. Bare noen få jobbet som krabbe- og blåskjellfiskere. I stedet berget mange innbyggere varer fra strandede skip. Disse strandløperne på Hitsbanken ble kalt «hitsløpere» (*Hitzlöper*). Strandvokteren var ansvarlig for å føre tilsyn med strandløpere og rapportere til kongen om strandinger og berginger. For å binde sanden ble sanddynene beplantet med skog på ordre av kong Frederik VII på 1800-tallet.

Byene ble også truet flere ganger av stormflo. I 1825 brøt havet inn ved Sønderhoved og Ulstrup, og store deler av landet ble oversvømt. Sanddynene fikk omfattende skader, og landet ble oversvømmet med sand.

Etter den andre slesvigske krig i 1864 kom Ulstrup og Ording under tysk styre. I 1877 ble Ulstrup anerkjent som et badested. I 1911 ble den første pæleboligen bygget på Hitsbank-stranden. Sjøbroen i Ording ble bygget i 1926. I 1932 fulgte jernbaneforbindelsen til Tönning og Husum. I 1967 ble Ulstrup og Ording slått sammen til den nye kommunen Sankt Peter-Ording. Den tidligere danske skolen ble stengt i 1984.

## Bilder

DünebeiStPeter.JPG|Sanddyner ved Sankt Peter-Ording
St Peter Dorf Rathaus Jan und Gret-2.jpg|Statue over muslingfiskerne Jan og Gret
Pfahlbau in Sankt-Peter-Ording-msu-9667.jpg|Pælebygning på Hitzsand
Klitskolen 1.jpg|Den tidligere danske skole (Klitskolen)


## Referanser


## Eksterne lenker
*
Landsskytterstevnet 2026

**Landsskytterstevnet 2026** vil bli arrangert i Lesja i Innlandet fra 31. juli til 7. august 2026. Stevnet vil være det 125. landsskytterstevnet i rekken, og være det femte i Lesja (1985, 1995, 2005 og 2015 har tidligere vært arrangert i Lesja). 

Stevnet vil foregår på Landsskytterarenaen på Vidflotten skytebane, med baneskyting, finfelt, grovfelt og stang- og felthurtig. 

## Arrangører
Stevnet vil bli arrangert av Lesja skytterlag, i samarbeid med Det frivillige skyttervesen og Forsvaret. 

## Referanser
1. divisjon volleyball for menn 2025/26

**1. divisjon volleyball for menn 2025-26** er det nest øverste nivået i volleyball i Norge for menn sesongen 2025-26 og spilles som en landsdekkende serie med 10 lag, hvor lagene skal spille hjemme- og bortekamper mot hverandre.

 er satt inn som det 11. laget i serien. TVN spiller kun hjemmekamper mot alle lagene i divisjonen, og skal tas ut av tabellen før sluttresultatet settes. De øvrige lagenes kamper mot TVN gir tellende poeng.

Lag som ender på 1. plass i serien rykker direkte opp til Mizunoligaen, mens lag nr. 2 og 3 spiller kvalifisering mot lag nr. 7 fra Mizunoligaen.
De 2 dårligste lagene rykker ned til 2.divisjon. ,  og  kan ikke rykke opp siden de allerede har lag i eliteserien.

Sesongen starter 27. september 2025 og slutter 22. mars 2026.

## Poengsystemet
* 3 poeng ved seier med settsifrene 3–0 eller 3–1
* 2 poeng ved seier 3–2
* 1 poeng ved tap 2–3
* 0 poeng ved tap 1–3 eller 0–3.

## Tabell

## Lagene

## Se også
* 1. divisjon volleyball for kvinner 2025/26

## Referanser


## Eksterne lenker
Linda Manzer

**Linda (Jane) Manzer** (født 1952) er en kanadisk strengeinstrumentbygger kjent for sine akustiske gitarer.

Hun ble undervist av Jean Larrivée mellom 1974 og 1978 og senere av Jimmy D'Aquisto i New York. Hun er spesielt kjent som produsent av spesiallagde gitarer for jazzmusikeren Pat Metheny, som for eksempel den 42-strengede, trehalsede Pikasso I.

Hun har også bygget instrumenter for Julian Lage, Bruce Cockburn, Carlos Santana og Gordon Lightfoot.

Hun bygger rundt 15–18 instrumenter i året i verkstedet sitt i Toronto, Ontario.

## Pikasso

I 1984 ønsket Pat Metheny seg en gitar som hadde «så mange strenger som mulig». Det resulterte i Manzer sin Pikasso, en gitar med 42 strenger arrangert i fire strengseksjoner, inkludert en heksafonisk pickup for å koble til Methenys Synclavier-synthesizer. Pikasso har to hull for å montere gitaren på et stativ, slik at gitaristen kan spille gitar uten å måtte holde den. For å kunne bygge en gitar med 42 strenger oppfant Manzer gitarkropps geometrien «The Wedge». På 1980-tallet begynte hun å bruke «Manzer Wedge»-designet til alle gitarene sine.

Metheny spiller Pikasso på «Finding and Believing» fra *[[Secret Story]]*, «Montevideo» og «Dismantling Utopia» fra *[[Quartet (Pat Metheny Group-album)|Quartet]]*, «Into the Dream» fra *[[Imaginary Day]]*, og «The Sound of Water» fra hans *Metheny/Mehldau Quartet*-album med Brad Mehldau.

Pat Metheny sin Pikasso I er teknisk sett en akustisk gitar, men den har også elektriske pickuper som gjør den delvis elektrisk. Gitarersamleren Scott Chinery ønsket i 1992 at hun bygget en akustisk versjon av Pikasso gitaren, den fikk navnet Pikasso II. Chinery eide over 1000 sjeldne og historiske gitarer, og hans samling dokumenterte 150 år med amerikansk gitarhistorie. Etter hans død i 2000 har Pikasso II vært utstilt på Boston Museum of Fine Arts i en utstilling kalt *Dangerous Curves* og senere hos Lark Street Music i New Jersey.

Linda Manzer har laget flere multi-neck gitarer inspirert av Pikasso-designet, men de har ikke nødvendigvis samme navn eller antall strenger. Enkelte gitarbyggere har også laget hybrider eller kopier med lignende utseende og funksjon, men disse regnes ikke som ekte Pikasso-gitarer.

## Referanser
William H. Webster

**William Hedgcock Webster** (1924–2025) var en amerikansk jurist som var sjef for Federal Bureau of Investigation (FBI) fra 1978 til 1987, og sjef for Central Intelligence Agency (CIA) fra 1987 til 1991. Han er (per 2025) den eneste som har vært sjef for både FBI og CIA i løpet av sin karriere.

Senere ledet han Homeland Security Advisory Council fra 2005 til 2020. 

Før han ble utnevnt til sjef for FBI i 1978 var han først dommer (*district judge*) ved United States District Court for the Eastern District of Missouri, og deretter dommer (*circuit judge*) ved United States Court of Appeals for the Eighth Circuit. 

## Referanser


## Eksterne lenker
*
Friederich Leegaard von Schlanbusch (jaktjunker)

**Friederich Leegaard von Schlanbusch til Eidsvoll** (1717–1781) var en norsk jaktjunker og holzførster. 

Han fødtes på Kongsberg som sønn av oberberghauptmann Johan Ludwig von Schlanbusch (d. 1735) og Anna Catharina von Legaard (d. 1735). I henhold til testamente opprettet 11/1 1746, arvet han etter onkelen Theodor Georg von Schlanbusch (d. 1750) Eidsvoll Jernverk. Han gjenpoppførte hovedbygningen etter en brann i 1767, og ble sittende med gården til sin død i 1781.

von Schlanbusch var gift to ganger: med Margrethe Louise von Stockenbroch (d. 1762), deretter med Margrethe Sophie Sehested (d. 1783), datter av offiseren Ove Ramel Sehested.

## Referanser
Gatemøbel

**Gatemøbler** eller **gateinventar** er gjenstander og utstyr installert langs gater, torg, veger og andre steder for å gi bestemte bruksmuligheter og urban vitalitet. Det kan styres som en del av byplanlegging. Ofte er inventaret utsatt for hærverk eller hard bruk. Det bør være pent og enkelt, men også funksjonelt og slitesterkt, enkelt å vedlikeholde, og værbestandig slik at det falmer på en estetisk måte.

Inventaret bør være tilpasset omgivelsene det plasseres i, og tilpasses etter behovet på stedet. Det kan gjerne være en del av en samlet plan og utført i samme stil og karakter som resten av designet på stedet for å gi et helhetlig inntrykk.

Noen eksempler på byinventar er benker og bord, sykkelstativ og parkometre, blomsterkasser og annen beplantning, lekeapparater, skateparker og treningsutstyr, holdeplasser (buss, taxi, tog, trikk), tavler eller infoskjermer med kart og tabeller, plakatsøyler, minnesmerker og offentlige skulpturer, pullerter, autovern og andre barrierer, gatelykter, gateskilt og andre trafikkskilt, offentlige toaletter, hundetoalett, fontener for dekorasjon eller drikkevann, og avfallsbeholdere for å motvirke forsøpling.

Gatemøbler kan bidra til økt mobilitet og bruk av bærekraftig transport ved å bedre gangbarhet, sykkelbarhet og kollektivtrafikk ved å bedre trafikksikkerhet og redusere bilavhengighet gjennom trafikkdemping.

Finansiering for installasjon og vedlikehold av gatemøbler gjøres noen ganger med reklamefinansiering gjennom langsiktige kontrakter (10 til 15 år) mellom byer og reklameselskaper. JCDecaux er et eksempel på et selskap som vedlikeholder gateinventar mot salg av reklameplass. Byer kan ofte komme i en situasjon der de må bestemme seg for nye konsepter, og det kan da oppstå et kunnskapsgap som gjør at kommunene sitter på lite oppdatert kunnskap knyttet til utfordringene på grunn av at kontraktene er så lange. Det kan derfor være hensiktsmessig at byen kartlegger (på egenhånd eller gjennom uavhengig rådgivning) en strategi for gatemøbler i ulike områder i stedet for å bare reagere på tilbud, ettersom det offentlige rommet er en begrenset ressurs.


Parkour_-_Poliana.jpg|Parkour-utøver som hopper over et rekkverk
Queen_Street_furniture.jpg|Diverse gatemøbler i Toronto, inkludert et busskur, reklameplakater, søppelbøtter og sykkelstativ
Painting-1010254, Tralee, Co. Kerry, Ireland.jpg|Sykkelparkering med maleri av en sykkel som kan sees på avstand, et eksempel på tilbydelighet


## Se også
* Gatebelysning, belysning for å lyse opp gatene i tettsteder i døgnets mørke timer
* Hagemøbel, værbestandig møbel laget for utendørs bruk
* Kunstnerisk utsmykking, kunstverk i offentlig rom
* Reklameplakat, kommersiell promotering
* Stoppested, sted for av- og påstigning for kollektivtransport
* Strandmøbel, møbel designet for bruk på strender
* Parkmøbel, møbel designet for bruk i parker
* Pissoar, offentlig urinal for å redusere urinering på bygninger, fortau og gater

## Referanser


## Eksterne lenker
*
Аnastаsijа Kuljаsjova

**Аnastаsijа Аljehаwnа Kuljаsjova** (belarusisk:Анастасія Алегаўна Куляшова, født 2001) er en belarusisk svømmer.

Hun representerte Belarus under Sommer-OL 2020 i Tokyo på laget i 4 × 100 meter medley stafett som ble slått ut i forsøksheatet med 12. plass.

## Referanser


## Eksterne lenker
*
Håvard Vatland Karlsen

**Håvard Vatland Karlsen** (født 29. mars 2002) er en norsk fotballspiller som spiller for .

## Karriere
Vatland Karlsen startet å spille fotball for , før han dro videre til . Samtidig som han var i Djerv 1919, tilbragte fire år som spiller i FK Haugesunds utviklingsavdeling. I 2018 vant han Norway Cup med Djerv 1919.

### Åkra
I desember 2021 signerte han kontrakt med .

### Os Turn
Sommeren 2023 gikk han på lån til , før overgang i august ble permanent.

### Haugesund
Den 24. juli 2025 signerte han kontrakt med . Han scoret sitt første Eliteseriemål 10. august 2025.

## Referanser


## Eksterne lenker
*
Wahida

**Wahida** (arabisk: وحيدة, urdu: وحیدہ) er et arabisk kvinnenavn som betyr «unik». Navnet er vanlig i flere land i Midtøsten, Sør-Asia og Øst-Afrika. Navnet transkriberes også som *Waheeda*.

## Etymologi
*Wahida* har arabisk opprinnelse. Det er den feminine formen av *[[Wahid]]*, som betyr «unik», «enestående» eller «alene».

## Utbredelse
Kvinnenavnet *Wahida* er vanlig blant annet i Afghanistan og Tanzania.

|}

Mannsnavnet *Wahida* er relativt sjeldent.

|}

## Kjente personer med navnet
Personene i listen er ordnet kronologisk etter fødselsår.
* Waheeda Naseem (1927–1996), pakistansk forfatter og romanforfatter
* Waheeda Rehman (født 1938), indisk filmlegende og skuespiller
* Wahida Prism Khan (født 1972), indisk marinekirurg
* Wahida Mohamed al-Jumaily (født 1978), irakisk militsleder og antiterrorforkjemper
* Wahida Faizi (født 1994), afghansk journalist
* Waheeda Akhtar (født 1995), pakistansk cricketspiller
* Syeda Wahida Sabrina (født 2000), bangladeshisk skuespiller
* Wahida Amiri, afghansk bibliotekar og menneskerettighetsaktivist
* Wahida Clark, amerikansk forfatter
* Wahida al-Khalidi, palestinsk kvinneaktivist
* Wahida Dridi, tunisisk skuespiller
* Wahida Mollick Jolly, bangladeshisk skuespiller

## Referanser


## Eksterne lenker
Mariem

**Mariem** er et arabisk kvinnenavn som har usikker betydning. Navnet er vanlig i flere land i Nord-Afrika. En navnebærer er den sahrawiske sangeren Mariem Hassan, som var en kulturell ambassadør for Vest-Sahara og brukte musikk til å fremme sahrawisk identitet.

## Etymologi
*Mariem* er en alternativ transkripsjon av det arabiske navnet مريم (*[[Maryam]]*), som er den arabiske og islamske formen av *[[Maria]]*, som igjen stammer fra det hebraiske *[[Miryam]]*. Dette navnet har usikker betydning.

## Utbredelse
*Mariem* er et svært vanlig navn i Mauritius og Mauritania.

|}

## Kjente personer med navnet

Personene i listen er ordnet kronologisk etter fødselsår.
* Mariem Hassan (1958–2015), sahrawisk sanger og aktivist
* Mariem Velazco (født 1998), venezuelansk skjønnhetsdronning

## Referanser


## Eksterne lenker
Darja Klepikova

**Darja Sergejevna Klepikova** (født 2005) er en russisk svømmer.

I 2025 representerte hun Nøytrale utøvere B under VM i svømmesport 2025 i Singapore på laget som vant gull på 4x100 meter medley blandet.

## Fotnoter

## Referanser


## Eksterne lenker
*
Brasil de Fato

***Brasil de Fato*** (portugisisk for «Brasil i virkeligheten») er en brasiliansk dagsavis som ble grunnlagt den 25. januar 2003. Hovedkontoret ligger i São Paulo.

## Priser
* Vladimir Herzog-prisen
* Hederlig omtale for Vladimir Herzog-prisen for lyd

## Referanser
Jonathan Kaplan (regissør)

**Jonathan Kaplan** (1947–2025) var en amerikansk filmprodusent og filmregissør. 

Blant de mest kjente filmene han regisserte er *[[The Accused (1988)|The Accused]]* (1988), som hovedrolleinnehaveren Jodie Foster både vant Oscar og Golden Globe for. Foster ble også nominert til Gullbjørnen på den 39. internasjonale filmfestivalen i Berlin. 

Kaplan regisserte også filmen *[[Love Field (1992)|Love Field]]* (1992), som hovedrolleinnehaveren Michelle Pfeiffer ble nominert til både Oscar og Gullbjørnen for.

Kaplan selv ble fem ganger nominert til Emmy-prisen for henholdsvis regi og produsentrollen han hadde i TV-produksjonen *[[ER (TV-serie)|ER]]* (norsk tittel: *Akutten*).

## Filmografi (utvalg)

### Spillefilmer

* 1972: *[[Night Call Nurses]]*
* 1973: *[[The Student Teachers]]*
* 1973: *[[The Slams]]*
* 1974: *[[Truck Turner]]*
* 1975: *[[White Line Fever (film)|White Line Fever]]*
* 1977: *[[Mr. Billion]]*
* 1979: *[[Over the Edge (film)|Over the Edge]]*
* 1983: *[[Heart Like a Wheel (film)|Heart Like a Wheel]]*
* 1987: *[[Project X (1987)|Project X]]*
* 1988: *[[The Accused (1988)|The Accused]]*
* 1989: *[[Immediate Family (1989)|Immediate Family]]*
* 1992: *[[Unlawful Entry]]*
* 1992: *[[Love Field (film)|Love Field]]*
* 1994: *[[Bad Girls (1994)|Bad Girls]]*
* 1999: *[[Brokedown Palace]]*

### TV-filmer

* 1979: *[[11th Victim]]* 
* 1981: *[[The Gentleman Bandit (TV-film)|The Gentleman Bandit]]*
* 1983: *[[Girls of the White Orchid]]*
* 1994: *[[Rebel Highway]]*: *[[Reform School Girl (1994)|Reform School Girl]]* 

### TV-serier

* 1993: *[[Fallen Angels (TV-serie)|Fallen Angels]]*
* 1995: *[[Picture Windows]]*
* 1996: *[[In Cold Blood (TV-serie)|In Cold Blood]]*
* 1997: *[[ER (TV-serie)|ER]]*
* 2005: *[[Crossing Jordan]]*
* 2005–2012: *[[Law and Order: Special Victims Unit]]*
* 2006–2009: *[[Without a Trace]]*
* 2010: *[[Brothers & Sisters (TV-serie)|Brothers and Sisters]]*

## Referanser


## Eksterne lenker
*
Jonathan Kaplan

**''Jonathan Kaplan** kan vise til:''
* Jonathan Kaplan (regissør) (1947–2025) – en filmregissør og filmprodusent fra USA
* Jonathan Kaplan (rugbydommer) (1966–) – en britisk rugbydommer
* Jonathan Kaplan (forfatter) (1956–) – en lege og forfatter født i Sør-Afrika
* Jonathan E. Kaplan (diplomat) – en teknologigründer utnevnt til USAs ambassadør til Singapore
1. divisjon volleyball for kvinner 2025/26

**1. divisjon volleyball for kvinner 2025-26** er det nest øverste nivået i volleyball i Norge for kvinner sesongen 2025-26 og spilles som en landsdekkende serie med 10 lag, hvor lagene skal spille hjemme- og bortekamper mot hverandre.

 er satt inn som det 11. laget i serien. TVN spiller kun hjemmekamper mot alle lagene i divisjonen, og skal tas ut av tabellen før sluttresultatet settes. De øvrige lagenes kamper mot TVN gir tellende poeng.

Lag som ender på 1. plass i serien rykker direkte opp til eliteserien, mens lag nr. 2 og 3 spiller kvalifisering mot lag nr. 7 fra eliteserien.
De 2 dårligste lagene rykker ned til 2.divisjon. ,  og  kan ikke rykke opp siden de allerede har lag i eliteserien.

Sesongen starter 27. september 2025 og slutter 22. mars 2026.

## Poengsystemet
* 3 poeng ved seier med settsifrene 3–0 eller 3–1
* 2 poeng ved seier 3–2
* 1 poeng ved tap 2–3
* 0 poeng ved tap 1–3 eller 0–3.

## Tabell

## Lagene

## Se også
* 1. divisjon volleyball for menn 2025/26

## Referanser


## Eksterne lenker
Kolloidkjemi

**Kolloidkjemi** er en gren av kjemien som studerer systemer der ett stoff er finfordelt i et annet på partikkelstørrelser mellom ca. 1 nanometer og 1 mikrometer. Slike systemer kalles kolloider og omfatter blant annet aerosoler, emulsjoner, skum og geler. Fagområdet kombinerer elementer fra fysikalsk kjemi, materialvitenskap, overflatekjemi og nanoteknologi.  

Kolloidkjemi undersøker egenskaper som overflatespenning, viskositet, partikkelstørrelsesfordeling, elektrisk ladning og adsorpsjon. Teorier som DLVO-teorien (etter Derjaguin, Landau, Verwey og Overbeek) forklarer stabilitet og koagulering i kolloidale systemer.  

Historisk har kolloidkjemi vært viktig for forståelsen av naturlige systemer som blodplasma og jord, og for utviklingen av industrielle produkter som maling, matvarer og legemidler.   

## Se også
* Nanoteknologi

## Referanser
Herbert Max Finlay Freundlich

**Herbert Max Finlay Freundlich** (1880–1941) var en tysk kjemiker og pioner innen kolloidkjemi. Han er særlig kjent for sitt arbeid med dispersjonssystemer, thixotropi og adsorpsjon, inkludert den såkalte *Freundlich-adsorpsjonsisotermen*. Freundlich var en ledende forsker ved Kaiser-Wilhelm-Institut für Physikalische Chemie und Elektrochemie i Berlin før han ble avsatt av nazistene i 1933 på grunn av sin jødiske bakgrunn. Han emigrerte først til Storbritannia og senere til USA.

## Liv og virke
Freundlich vokste opp i Biebrich am Rhein som eldste av syv barn. Hans far hadde tysk-jødisk bakgrunn mens moren var skotsk. Hans yngre bror, Erwin Finlay-Freundlich, ble en kjent astrofysiker. Han begynte sine studier i München, fortsatte i Leipzig hos nobelprisvinner Wilhelm Ostwald, hvor han disputerte i 1903 med avhandlingen *Über das Ausfällen kolloidaler Lösungen durch Elektrolyte*, og ble habilitert i 1906 innen fysikalsk og uorganisk kjemi.

### Akademisk karriere
I 1911 ble han professor ved Technische Hochschule Braunschweig. I 1916 fulgte han Fritz Habers invitasjon til Kaiser-Wilhelm-Instituttet for fysikalsk kjemi og elektrokjemi i Berlin-Dahlem, hvor han ble visedirektør i 1919. Han ble senere - professor ved både Humboldt universitetet og Technische Universität Berlin, og mottok flere utmerkelser, inkludert Liversidge Award (1929) og medlemskap i Deutsche Akademie Leopoldina (1932).

### Forskning
Freundlichs forskning omfattet kolloidkjemi med fokus på dispergert materiale, thixotropi og partikkeldispersjon. Han var første forsker til å beskrive *thixotropi* og utviklet en empirisk adsorpsjonsisoterm – kjent som Freundlich-isotermen – i 1909.
## Emigrasjon
Etter nazistenes maktovertakelse i 1933 ble Freundlich klassifisert som «ikke-arier» på grunn av sin jødiske bestemor og rammet av *Gesetz zur Wiederherstellung des Berufsbeamtentums* (Lov om gjenopprettelse av embetsverket), som innebar avskjedigelse av embetsmenn og akademikere med «ikke-arisk» bakgrunn.  I 1934 aksepterte han en gjesteprofessur ved University College London, og i 1938 flyttet han til University of Minnesota i USA, hvor han virket frem til sin død i 1941.

## Ettermæle
Freundlichs arbeid har hatt vedvarende innflytelse, og hans navn er knyttet til flere grunnleggende fenomener i kolloidfysikken, spesielt Freundlich-adsorpsjonsisotermen. I mai 1954 ble den fjerde års konferansen i Tysk Rheologisk Forening i Berlin holdt som en minnekonferanse til hans ære, med deltakelse fra 25 tyske og internasjonale rheologer.

## Referanser


## Eksterne lenker
* Biografi hos Koninklijke Nederlandse Akademie van Wetenschappen
* Herbert Freundlich hos Leopoldina
Magnus Øyen

**Magnus Øyen** (født 2007) er en norsk friidrettsutøver som representerer Rindal IL.

Han vant fem NM-medaljer på 1500 meter, 3000 meter og terrengløp i perioden 2024–2026. 

Under U20-EM i friidrett 2025 vant han bronse på 5000 meter.

## Medaljer i norske mesterskap

## Referanser




## Eksterne lenker
* 
*  Magnus Øyen – Norges Friidrettsforbund
Alphonsine

**Alphonsine** er et fransk kvinnenavn med ledd som betyr «edel» og «klar». Navnet er vanlig i flere fransktalende land i Vest-Afrika.

## Etymologi
*Alphonsine* er den franske feminine diminutivformen av *[[Alphonse]]*, som igjen stammer fra *[[Alfonso]]*. Alfonso kommer fra det germanske navnet *Aþalafuns*, sammensatt av *aþals*, «edel», og *funs*, «klar» eller «villig».

## Utbredelse
Alphonsine er svært vanlig i DR Kongo.

|}

## Kjente personer med navnet
Personene i listen er ordnet kronologisk etter fødselsår.
* Alphonsine Kalume Asengo (født 1955), kongolesisk politiker
* Alphonsine Cheusi (født 1960), kongolesisk politiker
* Alphonsine Agahozo (født 1997), burundisk friidrettsutøver

## Referanser


## Eksterne lenker
Wilma Torbiörnsson

**Wilma Anna Bekkemoen Torbiörnsson** (født 2007) er en norsk friidrettsutøver som representerer Ullensaker/Kisa IL.

Hun vant NM-bronse på 3000 meter innendørs i 2024. 
Under Junior-NM i friidrett 2024 vant hun både 800 meter, 1500 meter og 3000 meter i U20-klassen.
Hun vant bronse på 1500 meter under U18-EM i friidrett 2024.

Under NM i friidrett 2025 kom hun på 4.-plass på 1500 meter. I U20-EM i friidrett 2025 vant hun bronse på 3000 meter.

## Medaljer i norske mesterskap

## Referanser




## Eksterne lenker
* 
*  Wilma Torbiörnsson – Norges Friidrettsforbund
Andrea Nygård Vie

**Andrea Nygård Vie** (født 2006) er en norsk friidrettsutøver som representerer IL Norna-Salhus.

Under Sommer-EYOF 2023 kom hun på 3.-plass på 2000 meter hinder.

Hun vant NM-sølv på 3000 meter innendørs i 2025. Hun kom på 5.-plass på 1500 meter under NM i friidrett 2025.
Under U20-EM i friidrett 2025 vant hun gull på 3000 meter hinder.

Vie har diabetes type 1.

## Medaljer i norske mesterskap

## Referanser




## Eksterne lenker
* 
*  Andrea Nygård Vie – Norges Friidrettsforbund
Gråhodesultanhøne

**Gråhodesultanhøne** (*Porphyrio porphyrio poliocephalus*) er en underart av blåsultanhøne (*P. porphyrio*) og inngår i riksefamilien (Rallidae). Underarten er utbredt i India og på Sri Lanka, Sør-Kina, Nord-Thailand og Andamanene og Nicobarøyene. En introdusert bestand i Florida (USA) ser dessuten ut til å tilhøre denne underarten.

## Taksonomi
Gråhodesultanhøne ble i en kort tid betraktet som en selvstendig art, men i forbindelse med lanseringen av den ny globale sjekklisten, AviList, sommeren 2025, er det enighet om å betrakte den som en underart igjen.

## Referanser




## Eksterne lenker
*
Gizmotron

**Gizmotronen** eller bare **Gizmo** er en effektenhet for bruk på elektriske gitarer og basser, for å lage en lyd som minner om strykeinstrumenter som fiolin eller cello. Den består av en boks som festes til gitarens øverste delen av gitarhalsen, "headstock", ved strengfestene. Ved å trykke på tangenter beveges en roterende, elektrisk drevet trinse mot gitarens strenger, noe som skaper vibrasjoner på en lignende måte som en fiolinbue.

Gizmotronen ble oppfunnet rundt 1973 av Kevin Godley og Lol Creme da de var medlemmer av det britiske rockebandet 10cc. Det er også på 10ccs plater at den først ble brukt. Den kan høres på 10ccs sanger «Gizmo My Way», «Old Wild Men», «I'm Not in Love» og på flere spor på albumet *How Dare You!*. Da Godley og Creme forlot 10cc i 1976, gjorde de det delvis for å utvikle Gizmotronen, og konseptalbumet *Consequences* ble resultatet.

Gizmotronen har i stor grad gått i glemmeboken. Etter hvert som elektroniske effekter ble mer tilgjengelige på 1980-tallet, ble den rett og slett ansett som overflødig.

## Noen artister som brukte Gizmotronen:
* The Scaffold's versjon av «Liverpool Lou» (1974).
* Genesis sin gitarist Steve Hackett på *Wind and Wuthering* (1976).
* Paul McCartney's Wings sang «I'm Carrying» fra *[[London Town]]* (1978).
* Steve Hackett på *Please Don't Touch* (1978). 
* Led Zeppelin's album *[[In Through the Out Door]]* (1979), hvor Jimmy Page brukte den til intro på «In the Evening» og på «Carouselambra».
* Throbbing Gristle album *20 Jazz Funk Greats* (1979), spilt av Cosey Fanni Tutti.
* Siouxsie and the Banshees sang «Into the Light» fra *Juju* (1981), spilt av John McGeoch.
* The Church's «Violet Town», fra *Remote Luxury* (1984) spilt av Marty Willson-Piper.
* This Mortal Coil's innspilling *It'll End in Tears*, spilt av Simon Raymonde fra Cocteau Twins på sporet «A Single Wish».
* John Wilson gitarist i Meat Beat Manifesto brukte den både på bass og gitarer på innspillinger og konserter fra 1996 til 1998.

## Referanser
Eliteserien i volleyball for menn 2025/26

**[[Eliteserien i volleyball for menn|Mizunoligaen]] 2025-26** er det øverste nivået i volleyball i Norge for menn sesongen 2025-26.

Ligaen består av 8 lag som spiller en grunnserie og deretter et sluttspill.  blir satt inn som lag nummer 9 i serien. De deltar kun i grunnserien og spiller kun hjemmekamper mot alle lag. Før sluttspillet begynner trekkes TVN fra tabellen. De øvrige lagenes kamper mot TVN gir tellende poeng. Vinneren av grunnserien er seriemester, og vinneren av sluttspillet er sluttspillmester. Seriemesteren er kvalifisert for spill i Europa.

Det dårligst laget (nr. 8) rykker rett ned til 1. divisjon. Lag nr. 7 spiller kvalifisering mot lag nr. 2 og 3 fra første divisjon.

Sesongen starter 3. oktober 2025 og slutter 22. mars 2026.

## Poengsystemet (italiensk)

* 3 poeng ved seier med settsifrene 3–0 eller 3–1
* 2 poeng ved seier 3–2
* 1 poeng ved tap 2–3
* 0 poeng ved tap 1–3 eller 0–3.

## Sluttspillet

Sluttspillet går over to helger der man første helg spiller kvartfinale og andre helg spiller semifinaler og finaler. De to beste lagene fra kvartfinalen går videre til **Final Four** der lagene med 1. og 2. plass fra grunnserien er direkte kvalifisert. Det spilles semifinaler fredag, og finale og bronsefinale lørdag.

I kvartfinalene møtes lagene som kom på 3. plass og 6. plass og lagene som kom på 4. plass og 5.plass i grunnserien. Det spilles to kamper over en helg og skulle det være likt (3-3) i poeng etter den andre kampen, spilles det umiddelbart ett Golden Set til 15 hvor vinnerlaget går til semifinalen.

## Tabellen for grunnserien

## Lagene



## Se også
* Eliteserien i volleyball for kvinner 2025/26

## Referanser


## Eksterne lenker
Johan Herman Forbord

**Johan Herman Forbord** (1912–1941) var en norsk dikter.  

Etter å ha solgt flere dikt til aviser og tidsskrifter, og en diktsamling i 1936, slo Forbord gjennom med diktsamlingen *Stål og stjerner* i 1938. Diktene var sterkt sosialt betonte, og fikk gode anmeldelser. Forbord døde 29 år gammel av tuberkulose. Han er begravet på Kirklandet gravplass i Kristiansund. 

## Bibliografi
* *På ensomme stier.* 1936. Mindor Bolsø, Molde.
* *Stål og stjerner*. 1938. Scheens forlag, Oslo.
* «Redningsskøiten», sang. I Carl Just: *Redningsselskapets sangbok* (1948).

## Referanser


## Eksterne lenker
*
Ernst von Normann

**Ernst von Normann til Tribbevitz og Selsø** (1579–1645) var dansk-norsk hoffmann og godseier. 

## Hoffmann
Han var sønn av Jochim von Normann til Tribbewitz på Rügen og Catharina von Kalden. I trettenårsalderen ble han send til sin slektning Adam Normand i dansk-norsk tjenste, og i 1593 ble han opptatt som *edelknabe* og hos den unge Christian IV. Han fulgte kongen på reiser til Nordkapp og England, og ble benyttet som gesandt til Brandenburg, Pommern og England. Under Englandsreisen i 1606 ble han utnevnt til kammerjunker. Normann deltok i Kalmarkrigen, der han mot slutten førte et kompani ryttere. 

## Lensherre
I 1613 ble han hoffskjenk og fikk Lyse kloster i Norge som forlening. Året etter giftet han seg med Ingeborg Arenfeldt til Palsgaard og Gundetved (d. 1658), et bryllup kongen selv bekostet og overvar. Han fratrådte hoffet i 1615 og ble forlent med Bygholm, som han senere byttet mot Antvorskov (1620) og Kolding (1631), sistnevnte beholdt han til 1643.

Kongen betrodde ham vergemålet for sin uekte sønn Hans Ulrik Gyldenløve, og i 1628 ble han kortvarig landkommissær på Sjælland. Han fungerte flere ganger som landsdommer på Sjællands landsting, og ble eier av gods både på Sjælland (Selsø) og i Jylland (Palsgård). 

Ernst Normand døde på Selsø slott på Sjælland den 2. oktober 1645, under sterkt reduserte kår. Han (og senere hustruen) ble bisat i Selsø kirke. 

## Referanser
Jordskjelvet i Balıkesir i 2025

**Jordskjelvet i Balıkesir** var et jordskjelv med en styrke 6,1 M<sub>W</sub> som fant sted 10. august 2025 kl. 19.53 tyrkisk tid, med episenter i Sındırgı-distriktet i Balıkesir. I jordskjelvet ble 16 bygninger ødelagt, 1 person omkom og en rekke andre ble skadet.  

Jordskjelvet kunne også kjennes i Istanbul, Izmir, Yalova, Tekirdağ, Manisa, Bursa og i andre provinser av landet. Jordskjelvet kunne også kjennes i land som Hellas og Bulgaria. Totalt 41 etterskjelv større enn 3,0 inntraff. Jordskjelvet skjedde på 10–11 kilometers dyp. Den estimerte magnituden på jordskjelvet var VIII (destruktiv). 

Samferdsels- og infrastrukturminister Uraloğlu kunngjorde at internettlinjen ikke ble brutt i jordskjelvet, men det ble rapportert at GSM-operatører brøt sammen som følge av skjelvet.

## Referanser
Flinke pikers håndbok for mord (TV-serie)

***Flinke pikers håndbok for mord*** er en britisk mysteriethrillerserie basert på  fra 2019 av Holly Jackson. Serien er skapt av Poppy Cogan, regissert av Dolly Wells og produsert av Moonage Pictures i samarbeid med den tyske allmennkringkasteren ZDFneo for BBC Three. Den består av seks episoder og omhandler hendelser fra den første boken. Serien hadde premiere på strømmetjenesten BBC iPlayer 1. juli 2024 i Storbritannia, med sendestart på BBC Three 10. juli. Internasjonalt ble den tilgjengelig på Netflix 1. august 2024.

I november 2024 ble serien fornyet for en andre sesong.

## Handling
Pip Fitz-Amobi (Emma Myers) er ikke overbevist om at drapet på en lokal skolejente er tilstrekkelig etterforsket, og tar saken i egne hender. Hun velger temaet som emne for sitt skoleprosjekt «Extended Project Qualification» (EPQ).

## Referanser


## Eksterne lenker
*
Knut A. Jøssang

**Knut A. Jøssang** (1905–1981) var en norsk politiker (AP) og ordfører i Strand kommune.

## Bakgrunn
Familien flyttet til Sandnes der han vokste opp. Han hadde 2 yngre søsken og da moren ble enke i 1914 måtte Knut allerede som 9 åring hjelpe til med å forsørge familien ved forskjellig lønnet arbeid bl.a. som visergutt.

Familien flyttet til Jørpeland i 1919 da Knut var 14 år gammel.

Knut fikk arbeid på Stålverket. Der kom han i lære og ble mekaniker og deretter kraninspektør. Knut ble valgt til leder i fagforeningen avd. 123 Jern & Metall. 

Under 2. verdenskrig deltok han i illegalt arbeid bl.a. i motstandsavisen Stritt folk og som kurer for fagforeningen fra Stavangerområdet til Bergen og Oslo.

Den 27. juli 1942 ble han arrestert for det illegale arbeidet og først torturert på Møllergata 19 i Oslo. Så ble han innsatt på Grini konsentrasjonsleir i Bærum. Der ble han dømt til fangenskap i Tyskland gjennom Nacht und Nebel-forordningen som innebar at fangene skulle sendes til konsentrasjonsleire i Tyskland hvor målet var at de skulle døpt grunn avekstreme påkjenninger i form av tvangsarbeid, utsulting og vold. Han satt bl.a. i konsentrasjonsleirene Natzweiler-Struthof, Dachau, Buchenwald og da han til slutt kom til oppsamlingsleiren Neuengamme veide han bare 36kilo. 

Knut overlevde oppholdet og kom hjem 28 mai 1945.

Allerede 15. juni samme år deltok han i stiftelsen av Arbeiderlaget og stilte til kommunevalg samme år.

Som den første fra AP i Strand herred ble han valgt til varaordfører og i 1955 til ordfører i sin første av  to valgperiode.

Arbeiderpartiet hadde 8 av 27 representanter i 1955 og Knut fikk flertall ved ordførervalget.

## Referanser
Viasat True Crime

**Viasat True Crime** er en europeisk TV-kanal dedikert til krimserier. Den ble lansert 6. juni 2024 og eies av Viasat World.

Kanalen er dedikert til ulike typer krimproduksjon. Krimprogrammer står på programmet.

## Eksterne lenker
*
Anglesey Barracks

**Anglesey Barracks**, **Dre Newydd** eller **Barics Môn** er en rekke med forlatte steinhus som ligger høyt oppe i fjellsiden ved Dinorwic i Snowdonia, Wales. Til tross for navnet, er det ikke en militær brakke, det var en form for arbeiderboliger for quarrymen (skiferarbeidere) som ukependlet til arbeidet her.

Det var to rekkehus med en gate mellom, hver av dem med 11 enheter, hver med en stue med peis og et soverom med plass til fire menn. Husene lå 600 moh, utsatt for vær og vind. Dinorwic-skifferbruddet ble startet i 1787 og husene ble bygget på 1870-tallet for arbeidere som jobbet i skiferbruddet.

Skifferbruddet ansatte menn fra over seksti små landsbyer i Caernarfonshire og Anglesey. Mange kom fra øya Anglesey, derav navnet. De forlot hjemmene sine på øya tidlig mandag morgen, hadde med seg mat til hele uken, og dro hjem lørdag ettermiddag hver uke. Arbeiderne ble trukket i lønnen for å bo der i ukedagene.

Husene ble brukt frem til 1948. Ruinene er i dag et populært stopp for fotturister og historieinteresserte.

## Referanser
Per Ivar Mork

**Per Ivar Mork** (født 1954) er en norsk tidligere syklist som var aktiv i årene 1978–1985.

Han er norsk mester på 120 km fellesstart i 1982.

Han er vinner av Den Store Styrkeprøven i 1979,1980,1981,1982,1983.

Han satte rekord i solo sykling Trondheim - Oslo i 1985 med tiden 15,31,51.

## Referanser
Ivar Olav Rudi

**Ivar Olav Rudi** (1954–2025) var en norsk billedkunstner og musiker, kjent i hjembyen Haugesund. Han vokste opp på Bakarøy som en av tre søsken og viste tidlig talent for tegning. 

Rudi hadde en variert kunstnerisk utdanning, inkludert studier ved Tegnelinjen ved Bergeland skole, Kunstakademiet i Trondheim, og Kunstakademiet i Bergen. Han deltok også på seminarer og kurs innen billedhugging og fotopolymer.

## Karriere og kunstnerisk virksomhet
Rudi arbeidet som kunstfaglærer ved Rudolf Steinerskolen i Haugesund og hadde vikariater ved flere videregående skoler. Han var aktiv i fagorganisasjoner som Norske bildende kunstnere og Bildende kunstneres forening i Rogaland. Rudi mottok flere stipender og ble tildelt Haugesund kommunes kulturpris i 2018.

Han deltok i mange utstillinger, både separat og kollektivt (bl.a. Høstutstillingen, Vestlandsutstillingen og Trøndelagsutstillingen), og hans verk er innkjøpt av institusjoner som Norsk Kulturråd og Trondheim kunstmuseum. Rudi var kjent for sitt arbeid innen grafikk og billedhugging, samt offentlige utsmykkingsprosjekter. Han var også involvert i scenografisk arbeid og holdt kurs og foredrag om kunstteknikker.

## Musikkinteresse
Rudi hadde særlig lidenskap for irsk folkemusikk og bidro med sang, fløyter og munnspill til de to første platene av viserock-bandet Vestlandsfanden som han var medlem av i flere år.

## Omtale og anerkjennelse
Rudi ble anerkjent av flere kunstnere og kritikere, inkludert lyrikeren Kolbein Falkeid, som beskrev ham som en av de mest begavede kunstnerne fra Haugesund. Rudi ble fremhevet for sin evne til å kombinere lyriske og folkelige elementer i sine verk, inspirert av nærheten til hav, natur, tradisjon og miljø på Vestlandet.

Mona Aarø fra Haugesund kunstforening beskrev ham som en grafiker med allsidige motiver, inspirert av det hjemlige landskapet.

Rudi er mest kjent for dyptrykk, men har også produsert skulpturer og illustrasjoner for norske artister.

## Referanser
Haugesund Volleyball

**Haugesund Volleyball**, tidligere **Haugesund Volleyball KFUK-KFUM**, (startet 1970) er en norsk volleyballklubb fra Haugesund. 

Klubbene har juniorlag og seniorlag for kvinner og menn.

## Kvinner

Sesongen 2024/25 rykket damelaget opp til 1. divisjon.

### Tabellen for 1. divisjon kvinner 2025/26

## Referanser


## Eksterne lenker
*
Werner Werenskiold

**Werner Werenskiold** kan vise til:

* Werner Werenskiold (1883–1961), norsk geolog
* Werner Werenskiold (1885–1963), norsk forretningsmann og generalkonsul

Se også Werner Werenskjold (1831–1908), norsk jurist og målmann. (Merk bokstaven *j* i etternavnet).
Marcelline

**Marcelline** er et fransk kvinnenavn som betyr «Mars». Navnet er vanlig i flere fransktalende land i Vest- og Sentral-Afrika. En navnebærer er den franske poeten Marcelline Desbordes-Valmore fra romantikken, kjent for sine følelsesladde dikt om kjærlighet og lengsel.

## Etymologi
*Marcelline* er den franske feminine formen av *[[Marcellinus]]*, som igjen stammer fra det romerske familienavnet *Marcellus*. Marcellus er en diminutiv form av *[[Marcus]]*, som er relatert til Mars, den romerske krigsguden.

## Utbredelse
*Marcelline* er et vanlig navn i Gabon og Benin.

|}

## Kjente personer med navnet

Personene i listen er ordnet kronologisk etter fødselsår.
* Marcelline Desbordes-Valmore (1786–1859), fransk poet og skuespiller
* Marcelline Jayakody (1902–1998), srilankisk katolsk prest, lyriker og journalist

## Referanser


## Eksterne lenker
Villparkering

**Villparkering** eller **[[Villmann|villmanns]]<nowiki/>parkering** er parkering av kjøretøy utenfor område definert for dette formålet. Det kan i noen tilfeller være lovlig, men gjøres i andre tilfeller på steder der det er parkering forbudt eller til og med på steder med stans forbudt. Villparkering kan oppstå fordi tilbudet av parkeringsplasser ikke er tilstrekkelig for etterspørselen eller anses som utilfredsstillende. Villparkering er vanlig i nærheten av butikker, skoler, sykehus, idrettsanlegg, jernbanestasjoner, T-banestasjoner og andre steder som tiltrekker seg folk og kjøretøy. Det kan ha utilsiktede konsekvenser for omgivelsene og skape vanskeligheter for andre. I mange tilfeller begrenser myndighetene bevisst tilbudet av parkeringsplasser for redusere bilavhengighet og for å gi plass til og gjøre det attraktivt å bruke andre andre transportmidler. I en folkeavstemning i Amsterdam i 1992 stemte befolkningen for å redusere parkeringsmulighetene i byen. 

## Eksempler
For eksempel er det ulovlig med stans eller parkering i sykkelfelt eller på fortau, mens for eksempel dobbelparkering (parkering i kjørebane på siden av annet kjøretøy) i det minste ansees som «usosialt» av enkelte, selv om det ikke alltid er ulovlig.

Villparkering kan utløses av hendelser og arrangementer, dårlig kapasitet eller dårlige løsninger. For eksempel kan det hende at pendlere som ikke kan parkere i nærheten av togstasjonen en dag tyr til parkering andre steder, for eksempel i sidegater, vegkanter eller andre steder. Et annet eksempel kan være når mange skal gå på ski i fjellet i påsken.

## Utfordringer
Villparkering kan komme i konflikt med andre trafikanter, inkludert andre bilister, utrykningskjøretøy, syklister, fotgjengere og sårbare grupper som synshemmede, rullestolbrukere og familier med små barn.

Kjøretøy parkert på gress kan gjøre området gjørmete i vått vær, og parkering på fortau, belegningsstein eller brostein kan forårsake sig som gir skade og dertil ekstra vedlikeholds- og reparasjonskostnader.

## Reaksjoner

Noen strategier for villparkering kan være å akseptere villparkering som uunngåelig, tilby flere lovlige parkeringsplasser (for eksempel i gangavstand) eller innføre fysiske tiltak som hindrer kjøretøy fra å parkeres ulovlig Designelementer kan omfatte pullerter, høye fortauskanter, rekkverk, benker, hevede blomsterkasser og andre gatemøbler for å hindre parkering på sykkelfelt og gangveger.

Parkeringen kan begrenses til bestemte tider på døgnet, med begrenset varighet, og kan diskriminere mellom brukere. For eksempel kan det innføres soneparkering for beboere, parkeringsplasser for funksjonshemmede, parkeringsplasser med avgift og parkeringsforbud.

## Referanser
Haut de Cry

**Haut de Cry** er en fjelltopp i Sveits. Den ligger i distriktet Conthey og kantonen Valais, i den sørvestlige delen av landet, 80 km sør for hovedstaden Bern. Toppen av Haut de Cry er 2969 meter over havet.

Området rundt Haut de Cry er hovedsakelig dekket av blandingsskog.
## Referanser
Gapia

***Gapia*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). 

 
## Levevis
Denne slekten er knyttet til hærmaur.

## Utbredelse
Slekten er beskrevet fra Den demokratiske republikken Kongo og er vidt utbredt i Afrika.

## Systematisk inndeling

.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini Fleming, 1821
******* Slekten ***Gapia*** Blackwelder, 1952
******** *[[Gapia gigantea]]* (Wasmann, 1916)

## Referanser


## Eksterne lenker
*
Termitosymbia

***Termitosymbia*** er en slekt av biller som hører til familien kortvinger. 

## Utseende
Små til middelsstore (gjerne 3-7 millimeter), avlange, blanke, ofte rødlige kortvinger.

## Levevis
Denne arten lever sammen med termitter.

## Utbredelse
Slekten er kjent fra Bolivia.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien **[[småkortvinger]], [[Aleocharinae]]**
****** Stammen **[[Lomechusini]]** Fleming, 1821 – knyttet til maur
******* Understammen Termitozyrina
******** Slekten ***Termitosymbia*** Seevers, 1957
********* *[[Termitosymbia nitida]]* Seevers, 1957

## Referanser




## Eksterne lenker
*
Michael Lynk

**Stanley Michael Lynk** (født 1952) er en canadisk jurist. Fra 2016 til 2022 var han FNs spesialrapportør for Palestina.

I sin siste rapport som FNs spesialrapportør i 2022 uttalte han: «Det er nå fem millioner statsløse palestinere som lever uten rettigheter, i en akutt tilstand av undertrykkelse og uten vei til selvbestemmelse.»

## Referanser
Allardiana

***Allardiana*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.

## Utseende
Små til middelsstore, brunlige eller rødlige kortvinger, kroppen lite hårete. Antennene er forholdsvis lange og tynne. Hodet er middelsstort, rundet med små fasettøyne. Pronotum er lengre enn bredt, hjerteformet. Dekkvingene er ganske korte. Beina er forholdsvis lange og tynne.

## Levevis
Artene er knyttet til maur.

## Utbredelse
Slekten er utbredt i det sentrale Afrika (Den demokratiske republikken Kongo).

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini 
******* Slekten ***Allardiana*** Levasseur, 1966
******** *[[Allardiana katangana]]* Levasseur, 1966

## Referanser


## Eksterne lenker
*
Kommunal- og regionsrådvalget i Danmark 2021

**Kommunal- og regionsrådvalget i Danmark 2021** var et lokalvalg i Danmark som fant sted 16. november 2021. Det ble valgt representanter til alle landets 98 kommuner og regionsråd i landets fem regioner.

Valgrett hadde personer som er fylt 18 år på valgdagen og ikke er umyndiggjort, og som bor i kommunen/regionen og:
* er statsborgere i Danmark, et annet EU-land, Island eller Norge, eller
* er britiske statsborgere og har hatt fast bopel i Danmark siden Brexit (31. januar 2020), eller
* uten avbrudd har hatt fast bopel i det danske rike i de siste fire år forut for valgdagen.

## Resultater
Stemmeprosenten var 67,2 % i gjennomsnitt for hele landet.

### Kommunalvalg
Landsresultat

#### Borgermestre etter valget
Borgermestrene ble valgt på konstituerende møter i desember 2021 for perioden 1. januar 2022 til 31. desember 2025.

### Regionsvalg

Antall mandater og politiske partier i regionsrådene.

### Regionsrådsformenn
I fire av de fem regionene beholdt den sittende formannen posten. Men i Region Nordjylland ble det inngåt en avtale mellom Venstre, Dansk Folkeparti, Nye Borgerlige og Det Konservative Folkeparti om å gi formannsposten til Mads Duedahl fra Venstre. Det var første gang siden regionens opprettelse i 2007, at Socialdemokratiet ikke vant regionens formannspost.

## Fotnoter

## Referanser
Bertha Moltke

**Bertha komtesse Moltke til Dragsholm** (1767-1846) var en dansk-norsk adelsdame og godseier som blant annet hadde Gjemsø kloster ved Skien. 

Hun fødtes i København som datter av Sophie Hedevig Raben og lensgreve Adam Gottlob Moltke. I juli 1786 giftet hun seg på herregården Bregentved på Sjælland med baron, senere amtmann i Trondhjem og gehejmekonferensråd, Frederik Adeler. Da han døde i 1816 overtok hun Gjemsø klostergods, men solgte det igjen i 1823, sammen med Bratsberg gård, til Didrich von Cappelen for 26 400 danske sølvspesier og 6000 norske papirspesier. 

I 1843 gjenopprettet hun, i samarbeide med datteren Sophie Hedevig Adeler, av sine to godser Dragsholm (som i 1810 hadde skiftet navn til Adelersborg) og det tilkjøpte Benzonlund, *baroniet Adelersborg*. Dette kom barnebarnet,  Berthe Henriette Frederikke Løvenskiold, til gode. 

Gehehejmekonferensrådinnen døde på Adelersborg i 1846, og ble bisatt i den nærliggende Fårevejle kirke. 

## Referanser